## Uredba o preoblikovanju Energetskog instituta "Hrvoje Požar" u ustanovu

### NN 52/2003 (1.4.2003.), Uredba o preoblikovanju Energetskog instituta "Hrvoje Požar" u ustanovu

# VLADA REPUBLIKE HRVATSKE

665

Na teme­lju
članka 12. stavka 2. Zakona o ustanovama (»Na­rodne novine«, br. 76/93, 26/97 i
47/99) i članka 10. stavaka 1. i 6. i članka 29. stavka 1. Zakona o Vladi
Republike Hrvatske (»Narodne novine«, br. 101/98, 15/2000 i 117/2001), Vlada
Republike Hrvatske je na sjednici održanoj 27. ožujka 2003. godine, donijela

## UREDBU

### O PREOBLIKOVANJU ENERGETSKOG INSTITUTA »HRVOJE POŽAR« U USTANOVU

Članak 1.

Trgovačko društvo Energetski institut »Hrvoje Požar«,
druš­tvo s ograničenom odgovornošću sa sjedištem u Zagrebu, Savska cesta 163,
upisano u sudski re­gistar Trgovačkog suda u Zagrebu s matičnim brojem subjekta
(MBS) 08-01-62843, čiji je jedini član Republika Hrvatska, preoblikuje se u
ustanovu.

Članak 2.

Ustanova nastala sukladno odredbi članka 1. ove
Uredbe posluje pod nazivom Energetski institut »Hrvoje Požar«.

Sjedište ustanove Energetskog instituta »Hrvoje Požar«
je u Zagrebu, Savska cesta 163.

Članak 3.

Djelatnost ustanove Energetskog instituta »Hrvoje Požar«
je obav­lja­nje znanstvenih i stručnih poslova u području energetike za po­trebe
tijela Republike Hrvatske, tijela jedinica lokalne i područne (re­gionalne)
samouprave, Vijeća za re­gulaciju energetskih djelatnosti, te pravnih osoba
koje obav­ljaju djelatnosti u području energetike, obav­lja­nje poslova
provedbe i promocije energetske politike, osobito korište­nja obnov­ljivih
izvora energije i učinkovitog korište­nja energije, izdava­nja publikacija, održava­nja
savjetova­nja, seminara, stručnih radionica i drugih oblika edukacije u po­dručju
energetike.

Članak 4.

Vodite­lj ustanove Energetskog instituta »Hrvoje Požar«
je ravna­te­lj koje­g imenuje i razrješava Upravno vijeće, na prijedlog
ministarstva nadležnog za energetiku.

Ravnate­lj Energetskog instituta obav­lja poslove
određene Zakonom o ustanovama i Statutom Energetskog instituta »Hrvoje Požar«,
sukladno Zakonu i ovoj Uredbi.

Članak
5.

Ustanovom
Energetskog instituta »Hrvoje Požar« uprav­lja Upravno vijeće koje­g čini pet članova
koje imenuje i razrješava Vlada Republike Hrvatske.

Upravno
vijeće obav­lja poslove određene Zakonom u ustanovama i Statutom Energetskog
instituta »Hrvoje Požar«, sukladno Zakonu i ovoj Uredbi.

Članak 6.

Ustanova
Energetski institut »Hrvoje Požar« ima znanstveno vijeće, kao kole­gijalni stručni
organ, a može imati i druge stručne, savjetodavne i nadzorne organe, čiji se
sastav i poslovi određuju Statutom.

Članak 7.

Ustanova
Energetski institut »Hrvoje Požar« ima Statut, kojim se uređuju pita­nja određena
Zakonom o ustanovama.

Statut
ustanove Energetskog instituta »Hrvoje Požar« donosi Upravno vijeće, uz
suglasnost Vlade Republike Hrvatske.

Članak
8.

Imovinu
ustanove Energetskog instituta »Hrvoje Požar« (nekretnine, pokretnine i druga
sredstva) čini imovina koja je na dan upisa ustanove u sudski re­gistar u
vlasništvu trgovačkog društva Energetski institut »Hrvoje Požar« d.o.o.

Sredstva
za rad ustanove Energetskog instituta »Hrvoje Po­žar« ostvaruju se iz naknade
za obav­lja­nje djelatnosti.

Članak
9.

Ustanova
Energetski institut »Hrvoje Požar« svoju djelatnost neće obav­ljati radi stjeca­nja
dobiti, pa će se dobit ostvarena po­slova­njem Ustanove upotrijebiti za obav­lja­nje
i razvoj ­njene dje­latnosti.

Članak 10.

Ustanova
Energetski institut »Hrvoje Požar« odgovara za oba­veze cijelom svojom
imovinom, a osnivač Ustanove Republika Hrvatska za ­njene obaveze odgovara
solidarno i neograničeno.

Gubici
Ustanove pokrit će se prvenstveno iz sredstava Ustanove.

Članak
11.

Kod
stjeca­nja, optereće­nja ili otuđe­nja nekretnina i druge imovine Energetskog
instituta »Hrvoje Požar«, ako je vrijednost ugovora veća od 1.000,000,00 kuna,
Upravo vijeće daje prethodnu suglasnost ravnate­lju.

Kod
stjeca­nja, optereće­nja ili otuđe­nja nekretnina i druge imo­vine Energetskog
instituta »Hrvoje Požar«, ako je vrijednost ugovora veća od 5.000,000,00 kuna,
pored suglasnosti Upravnog vijeća, ravnate­lj mora imati i prethodnu suglasnost
Vlade Repub­like Hrvatske.

Članak
12.

Organi
ustanove Energetskog instituta »Hrvoje Požar« podnosit će najma­nje jedanput
godiš­nje Vladi Republike Hrvatske izvješće o svojim sazna­njima i stavovima u
ostvariva­nju energetske politike Republike Hrvatske.

Članak
13.

Prijavu
za upis ustanove Energetskog instituta »Hrvoje Po­žar« u sudski re­gistar
podnijet će direktor trgovačkog društva Energetski institut »Hrvoje Požar«
d.o.o.

Danom
upisa ustanove Energetskog instituta »Hrvoje Požar« u sudski re­gistar, iz
sudskog re­gistra brisat će se trgovačko društvo Energetski institut »Hrvoje Požar«
d.o.o.

Članak
14.

Ustanova
Energetski institut »Hrvoje Požar« kao sveopći pravni s­ljednik trgovačkog društva
Energetski institut »Hrvoje Požar« d.o.o. preuzima imovinu, prava i obveze ovog
trgovačkog dru­štva, te ­nje­gove zaposlenike.

Do donoše­nja
općih akata ustanove Energetskog instituta »Hrvoje Požar« odgovarajuće će se
primje­njivati akti trgovačkog društva Energetskog instituta »Hrvoje Požar«
d.o.o.

Članak
15.

Ova
Uredba stupa na snagu danom objave u »Narodnim novinama«.

Klasa:
310-02/02-02/06
Urbroj: 5030116-03-1
Zagreb, 27. ožujka 2003.

Predsjednik
**Ivica Račan,** v. r.

Uredba, NN 52/2003-665